 Walei wanatimiza utume huu wa Kanisa katika ulimwengu kwanza kabisa kwa mwambatano wa mwenendo na imani, ambao kwa njia yake wanakuwa mwanga wa ulimwengu; kwa kushughulikia lolote kwa unyofu, wao wanawavuta watu wote wapende ukweli na wema, na hatimaye kumpenda Kristo na Kanisa; kwa mapendo yale ya kidugu ambayo yanawawezesha washiriki hali ya maisha, ya kazi, mateso na matumaini ya ndugu zao, waandae polepole mioyo ya wote iwe tayari kutendewa kwa neema inayoweza kuokoa; kwa kuzingatia fika wajibu wao katika usitawi wa jamii unaowasukuma kuishika juhudi nyumbani, kazini na katika jamii, kwa ukarimu wa kikristo. 